L'Ajuntament tanca l'any amb més de 400 suggeriments, queixes i propostes ciutadanes recollides a través dels mapatges urbans
30 de novembre 2018

L'Ajuntament de Sagunt tanca l'any amb més de 400 suggeriments, queixes, propostes i desitjos ciutadans recollits a través dels mapatges urbans. Després del mapatge del passat dissabte en el qual la reflexió ciutadana es va arreplegar en la ‘parada de mercat’ de les MUS, situada en la plaça del Sol, es prepara el tancament de l'any amb un mapatge-acció que tindrà lloc en la plaça Mare Nostrum abastant els barris Mare Nostrum, Els Rius i la zona de la platja.

Els últims mapatges realitzats en el Port de Sagunt demanen una reflexió i mesures immediates respecte de la mobilitat i execució d'itineraris accessibles per als col·lectius més vulnerables; les persones majors; les persones de mobilitat reduïda; la circulació de cadires de rodes i cotxets de bebé.

  

En el mapatge del passat dissabte es va reforçar esta demanda de manera clara i àmplia, en la qual els veïns i veïnes assenyalaven voreres concretes, noms de carrers i situacions que relataven la seua quotidianitat. A este mapatge en la plaça del Sol van acudir representants de les diferents associacions de veïns del Port de Sagunt i veïns i veïnes que van aportar la seua visió i mesures d'urgència per a la millora de la convivència.

  

Així mateix, es van arreplegar declaracions dels comerciants, les necessitats per a potenciar l'economia d'un comerç ambulant que reclama més cura i atenció. A més, va ressorgir el tema estrella dels mapatges: el comportament i civisme com a ciutadans i ciutadanes i usuaris de l'espai públic amb les seues mascotes. Els veïns van aportar suggeriments respecte de les mesures que, des de la diversitat d'opinions, serien oportunes per a treballar en una educació col·lectiva.

  

El mapatge en la Plaza Mare Nostrum tancarà la segona fase de mapatges en la qual s'ha pogut detectar una ciutadania més compromesa, més professional i participativa.

L'Ajuntament de Sagunt comptarà amb un document únic gràcies a la col·laboració de tots els veïns i veïnes, un document que ajudarà a la construcció, sens dubte, d'un Sagunt millor per a tots i totes, segons expliquen des de Participació Ciutadana.

PROJECTE MUS

  

El Projecte MUS ja és part activa i reconeguda del Pla Estratègic de Participació Ciutadana de l’Ajuntament de Sagunt, ‘Participa Sagunt’, l’objectiu del qual és treballar en la millora de la ciutat i la qualitat de vida dels seus habitants. ​

![](/media/bvyc5rua/15_c_mapeos-urbanos.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-tanca-l-any-amb-mes-de-400-suggeriments-queixes-i-propostes-ciutadanes-recollides-a-traves-dels-mapatges-urbans/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-tanca-l-any-amb-mes-de-400-suggeriments-queixes-i-propostes-ciutadanes-recollides-a-traves-dels-mapatges-urbans/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-tanca-l-any-amb-mes-de-400-suggeriments-queixes-i-propostes-ciutadanes-recollides-a-traves-dels-mapatges-urbans/ "Linked In")
*   [](mailto:?body=https://aytosagunto.es/va/actualitat/l-ajuntament-tanca-l-any-amb-mes-de-400-suggeriments-queixes-i-propostes-ciutadanes-recollides-a-traves-dels-mapatges-urbans/)